En stor (hannen gjerne 50-55 millimeter, hunnen noe mindre), avlang og hvelvet, blekgul til gulbrun praktskarabide, kanskje den største arten i gruppen. Dekkvingene er kraftig punkterte og kan være trukket ut til spisser bak hos hannene. Beina er rødlige og ganske kraftige. Hannen har forstørrede bakbein, med tykke lår, gjerne med pigger, og lange, mer eller mindre krumme legger.